กรุงศรีขายกองทุนตราสารหนี้6เดือนชู3.20%
บลจ.กรุงศรี ออกกองทุนเปิดกรุงศรีตราสารหนี้ 6M21 ลงทุนทั้งในและต่างประเทศ 6 เดือน ผลตอบแทน 3.20% ต่อปี
29 พ.ค. 2555

บลจ.กรุงศรี ออกกองทุนเปิดกรุงศรีตราสารหนี้ 6M21 ลงทุนทั้งในและต่างประเทศ 6 เดือน ผลตอบแทน 3.20% ต่อปี
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี  เปิดเผยว่า บริษัทเสนอขายกองทุนเปิดกรุงศรีตราสารหนี้ 6M21 (KFFIX6M21)อายุโครงการประมาณ 6 เดือน  เสนอขายระหว่างวันที่ 29 พ.ค. – 5 มิ.ย. 55 ลงทุนขั้นต่ำ 10,000 บาท จ่ายผลตอบแทนประมาณ 3.20% ต่อปี  
กองทุนมีนโยบายลงทุนในตราสารหนี้ทั้งในประเทศและต่างประเทศ  เช่น ตราสารหนี้ภาครัฐไทย สัดส่วนการลงทุน 8%  ตั๋วแลกเงินออกโดยบริษัท อยุธยา แคปปิตอล ออโต้ ลีส สัดส่วนการลงทุน 24 % ตั๋วแลกเงินออกโดยธนาคารเกียรตินาคิน สัดส่วนการลงทุน 20 %   เงินฝากธนาคาร Union National Bank สหรัฐอาหรับเอมิเรตส์ สัดส่วนการลงทุน 24 % และตราสารหนี้ EMTN ออกโดยธนาคาร Banco Bradesco SA.  สัดส่วนการลงทุน 24%